તેમાં પણ સેલ્ફીની શોધે માણસ જાતને અમુકતમુક દૈનિક ક્રિયાઓની જેમ જાતના ફોટા પાડવાની બાબતમાં પણ સ્વાવલંબી બનાવી દીધી છે. માણસ આદિકાળથી ટોળાંમાં રહેતો આવ્યો છે. પરંતુ, સેલ્ફીની શોધે તેને ટોળું છોડી સ્વકેન્દ્રી બનવાની દિશામાં પ્રગતિશીલ બનાવ્યો છે. આ સંદર્ભમાં આવતા એકાદ લાખ વર્ષમાં માનવ જાતની સામાજિક ઉત્ક્રાંતિનો ઇતિહાસ લખાશે ત્યારે ટોળાંમાં રહીને તોફાનો કરવામાંથી સેલ્ફી પાડવામાં ચેનચાળા સુધીની સંપૂર્ણ વ્યક્તિગત પ્રગતિની ખાસ નોંધ લેવાશે.